ΚΑΝΟΝΙΣΜΟΣ (ΕΟΚ) αριθ. 483/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό του επιπέδου των ποσοτικών περιορισμών στην Ισπανία για ορισμένα οπωροκηπευτικά που προέρχονται από την Κοινότητα, με τη σύνθεσή της στις 31 Δεκεμβρίου 1985

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1, την πρόταση της Επιτροπής, Εκτιμώντας: ότι, δυνάμει του άρθρου 137 της πράξης προσχώρησης, το Βασίλειο της Ισπανίας μπορεί, μέχρι τις 31 Δεκεμβρίου 1989, να διατηρήσει, υπό μορφή ποσοστώσεων, ποσοτικούς περιορισμούς κατά την εισαγωγή ορισμένων οπωροκηπευτικών που προέρχονται από την Κοινότητα, με τη σύνθεσή της στις 31 Δεκεμβρίου 1985, και ότι μπορούν να εφαρμόζονται μερικοί πρόσθετοι περιορισμοί για ορισμένες περιόδους- ότι η παράγραφος 3 στοιχείο β) του ιδίου άρθρου προβλέπει ότι η αρχική ποσόστωση για το 1986 ορίζεται, για κάθε προϊόν, είτε στο 3 % της μέσης ετήσιας ισπανικής παραγωγής κατά τη διάρκεια των τριών τελευταίων ετών πριν από την προσχώρηση για τα οποία υπάρχουν διαθέσιμες στατιστικές, είτε στο μέσο όρο των ισπανικών εισαγωγών που πραγματοποιήθηκαν τα τρία τελευταία χρόνια πριν από την προσχώρηση και για τα οποία υπάρχουν διαθέσιμες στατιστικές, εφόσον το τελευταίο αυτό κριτήριο οδηγεί σε μεγαλύτερη ποσότητα- ότι οι στατιστικές που είναι διαθέσιμες σήμερα δείχνουν ότι πρέπει να ληφθεί υπόψη το πρώτο κριτήριο- ότι, για την περίοδο από 1ης Μαρτίου έως 31 Δεκεμβρίου 1986, η εφαρμοζόμενη ποσόστωση πρέπει να ισούται με την αρχική ποσόστωση, μειωμένη κατά το ένα έκτο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ποσότητες των αρχικών ποσοστώσεων που μπορεί να εφαρμόσει το Βασίλειο της Ισπανίας, δυνάμει του άρθρου 137 της πράξης προσχώρησης, κατά την εισαγωγή προϊόντων που εμπεριέχονται στο παράρτημα Ι, προελεύσεως της Κοινότητας με τη σύνθεσή της στις 31 Δεκεμβρίου 1985, ορίζονται, για κάθε προϊόν, στο εν λόγω παράρτημα. Για την περίοδο από 1ης Μαρτίου έως 31 Δεκεμβρίου 1986, οι ποσότητες αυτές μειώνονται κατά το ένα έκτο. 2. Στα πλαίσια των ποσοστώσεων που αναφέρονται στην παράγραφο 1, οι ισπανικές αρχές περιορίζουν την εισαγωγή των προϊόντων, κατά τη διάρκεια των περιόδων που αναφέρονται στο παράρτημα ΙΙ, στις ποσότητες που αναφέρονται, για κάθε προϊόν, στο εν λόγω παράρτημα.

Άρθρο 2

Οι λεπτομέρειες εφαρμογής του καθεστώτος των ποσοστώσεων που αναφέρει το άρθρο 137 της πράξης προσχώρησης, θεσπίζονται, ανάλογα με τις ανάγκες, σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου της 18ης Μα ϊου 1972 περί κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2).

Άρθρο 3

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιο Ο Πρόεδρος Γ. ΒΡΑΚΣ

(1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 362 της 31. 12. 1985, σ. 8.

ΠΑΡΑΡΤΗΜΑ Ι

/* ΠΙΝΑΚΕΣ: δείτε Ε.Ε. */

PARARTHMA

/* ΠΙΝΑΚΕΣ: δείτε Ε.Ε. */